als_Latn ron_Latn bos_Latn
Belgjika qendron “avokate” e kandidatures se Shqiperise per anetaresim ne Bashkimin Europian, pertej zgjedhjeve te se dieles. E pyetur per rrezikun e ndikimit te qendrimit te Frances te shtetet e tjera anetare, zevendeskryeministrja socialiste Laurette Onkelinx, partia e se ciles pozicionohet mire sipas sondazheve per te mbetur ne qeverine e re federale, beson se ne Qershor te gjitha vendet anetare do te arrijne ne konsensus per dhenien e statusit, pavaresisht faktit se disa shtete nuk jane ende te bindura.
“Une e besoj. eshte e vertete qe nuk eshte e lehte. Belgjika eshte avokatja juaj, eshte avokate e komunitetit shqiptar dhe kete e deshmuam gjate bisedimeve te fundit. Siç e dime, Franca dhe Holanda ngriten probleme, por nuk ka pse te mos ngulmohet, edhe kur hasen pengesa. Mendoj vertet se vendet, qe nuk jane bindur ende, do te dorezohen perballe shumices, qe deshiron anetaresimin e Shqiperise”, tha Laurette Onkelinx, zevendeskryeministre belge, PS.
Onkelinx dha kete koment ne mbyllje te fushates elektorale, ndersa mbeshteste kandidatin per deputet te Brukselit, Ahmet Gjanaj, i cili renditet i 24-ti mes socialisteve frankofon dhe sondazhi i fundit, qe publikoi “la Capitale”, pretendon se ai mund te siguroje me shume vota nga belget te dielen, se sa kryesuesi i listes partiake.
“E njoh Ahmet Gjanen prej shume kohesh. Nuk eshte hera e pare, qe punoj me te, dhe e mbeshtes. Komuniteti shqiptar eshte i mireperfaqesuar ne Belgjike. Jane me dhjetra-mijra burra e gra te integruar me se miri ketu, e ne u detyrohemi, sepse ata jane pjese e rritjes ekonomike te vendit tone”, tha Laurette Onkelinx.
“Faktikisht, ne vitin 2009 isha 160 vota larg mandatit, duke siguruar 2853 vota dhe; duke marre parasysh se tani kam pak me shume pervoje ne menaxhimin e fushates, me shume kontakte, por edhe komuniteti shqiptar eshte rritur disi; mendoj se kam te gjitha gjasat, qe te marr mandatin e deputetit ne Bruksel. Zakonisht, partite ketu nuk bejne mitingje neper rruge, neper sheshe, por ne ambiente te mbyllura dhe ky eshte aktiviteti permbylles, ku nuk merr dikush fjalen per te ngritur zerin dhe per te motivuar personat. Synimi eshte, qe te kalojme nje moment te bukur e te qete se bashku, dhe gjithçka eshte bere ne menyre krejtesisht vullnetare, ketu nuk ka harxhime te shumta marramendese. Te gjithe paguajne per ato qe hane dhe per ato qe pijne. Ne si kandidate kemi te drejte te harxhojme vetem nga 3 mije euro per fushaten tone”, tha Ahmet Gjanaj, kandidat i PS Bruksel.
Kjo eshte hera e pare, qe ne Belgjike organizohen njekohesisht zgjedhjet rajonale, federale dhe europiane. Rajoni i Brukselit permbledh 19 komuna dhe nevojiten mbi 3 mije vota per t’u zgjedhur deputet. Votat e komunitetit shqiptar rrezikojne perseri perçajen, pasi, nga e djathta, Elona Zhana garon per here te pare me CDH, ndersa prezantohet serish me Federaten e Frankofoneve Burim Demiri, i riu nga Kumanova, qe siguroi 690 vota ne zgjedhjet e 2012.
als_Latn als_Latn als_Latn als_Latn als_Latn als_Latn